Tarifele promise de Donald Trump ar putea afecta puternic industria auto din Statele Unite
Tarifele promise de noul președinte al SUA, Donald Trump, asupra importurilor din Europa, Mexic, Canada și China, vor pune în dificultate industria auto din Statele Unite, inclusiv giganți globali precum Ford. Modelul Ford F-150, cea mai vândută mașină din SUA de peste 40 de ani, este mai puțin „american” decât sugerează imaginea sa: doar 32% din componentele sale sunt fabricate în SUA sau Canada, iar versiunea electrică F-150 Lightning include doar 24% componente americane.